title: "Biiki"
text: "Biiki (aa. Biakin, fe. Biikin, mo. Biikebr\u00e5nen) es en nuur\u0111friisk Fest. Dit uur t\u00f6 Pi\u0111ersinj (21.\u00a0Februwaari) fiiert.\n\nDi Biiki es en Diil fan di \"S\u00f6l'ring Aart en Wiis\", wat \u00fcs di Biskriiwing fuar Br\u00fckdom bikeent es.\n\nDat Uurt \nDat Uurt Biiki kumt fan Engelsk beacon of D\u00fctsk Bake. Hat meent sa fuul \u00fcs \"Teeken\", en gurt, leecht Teeken.\n\nPi\u0111ersinj es jaa di Inj fuar Pi\u0111ersdai, en katoolsk Fiierdai,  wat ee\u0111er di Hilig Petrus (Petri Stuhlfeier, 22.\u00a0Februwaari) n\u0113mt es. Uk \u00fcp di deensk Nuur\u0111see-Ail\u00f6nen keent em Pers Awten.\n\nDat Fest \nArk T\u0113rp heer en ain Biiki, en trinjom dat J\u00f6l jeft en masi \u00d6nerhualing. \u00d6n hok T\u0113rper (\u00fcp Aamrem) uur Teaater sp\u00f6let, sjungen en daanset, en \u00fcp S\u00f6l' en \u00fcp di Stolbarig uur \u00d6nspraaken h\u00f6len. \n\nAchter\u00f6n jeft et Greenkual t\u00f6 iit.\n\nHistoorie \nAl fuar di kristelk Tir haa di Mensken biiket, fuar di Wunterspook t\u00f6 forjaagin. \u00d6n't 17. en 18. Jaarh\u00f6nert haa di Ail\u00f6nsfriisen jaar T\u00fcs faarwel sair, aurdat ja luas skul en W\u0101lfesk fang.\n\nT\u00f6 des Tir her em ek olterfuul Holt, en sa wiar ditdiar J\u00f6l fuar't Miist ek olter gurt. Deling sen di J\u00f6len wat gurter en ja uur uk muar \u00f6n't Benenl\u00f6n \u00fcs bi Str\u00f6n maaket.\n\nBi delings Biiken uur Tanenboomer, Bosker en uk gurter Boomer forbrent.\n\nPi\u0111er \nBoowen \u00fcb di Biiki kumt \u00fcp S\u00f6l' en Ten, en wan di dialfalt, da es di Wunter fuarbi. \n\n\u00dcp Aamrem en F\u00f6\u00f6r kumt en \"Piader\" (D\u00fctsk: Peter) \u00fcp di Biiki, dit es en broket Strepop. Dit wiar jer noch sa meent, dat em di Poop (Petrus sin Ee\u0111erf\u00f6liger) en di katoolsk S\u0113rk ek haa wel. Deling heer di \"Piader\" ek muar fuul t\u00f6 sii.\n\nDit Dechting Biiki \nDit Dechting \"Biiki\" fan Jens Mungard:\n\nLuki jens \n Wikisource: Biiki-\u00d6nspraaken\n Syltlinks.de: Biiki-\u00d6nspraaken\n\nFriisk br\u00fckdom"